ฟินเทคไทย
โดย...ชัตน์วรี (shewarat@hotmail.com)
6 ต.ค. 2559

โดย...ชัตน์วรี ([email protected])
บริษัท PwC Consulting (ประเทศไทย) รายงานว่า อันดับการใช้เทคโนโลยีฟินเทคประเทศไทยถืออยู่ในอันดับที่ 3 ในเอเชียตะวันออกเฉียงใต้ รองจากสิงคโปร์และมาเลเซีย โดยเชื่อว่าในอีก 1-2 ปี ฟินเทคในไทยจะมีการเติบโตมากขึ้น  ซึ่งภาคธุรกิจต่างๆ หันมาร่วมทุนกับฟินเทค และให้การสนับสนุนทางด้านการเงิน
ทั้งนี้ จำแนกฟินเทคเป็น  4 กลุ่ม คือ 1.ด้านการลงทุน 2.ธนาคารพาณิชย์ 3.ระบบการจ่ายเงิน (Payment) 4.ประกัน ทำให้ผู้พัฒนาฟินเทคมีการพัฒนาแอพพลิเคชั่นเพื่อตอบสนองความต้องการของประชาชนให้มีการทำธุรกรรมผ่านมือถือมากขึ้น 
การที่ฟินเทคที่ไม่ต้องมีตัวกลางทำให้ไม่มีความเสี่ยงให้เกิดการทุจริตและมีการใช้หาประโยชน์ที่มิชอบ ซึ่งในต่างประเทศมีการสร้างตัวกลางขึ้นมาเพื่อกำกับดูแล (Sandbox) การทำธุรกรรมฟินเทค เพื่อตรวจสอบว่ามีการทำธุรกรรมที่ผิดปกติหรือไม่
ด้านการกำกับดูแลฟินเทคไทยนั้น ธนาคารแห่งประเทศไทย (ธปท.) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์ฯ อยู่ระหว่างการศึกษา